Wani mutum ya lakadawa ma’aikaciyar asibitin Murtala duka – Freedom Radio Nigeria
Jami’an asibitin kwararru na Murtala Muhammad dake nan Kano sun tabbatar da cafke wani mutum bisa zargin ya lakadawa wata ma’aikaciyar asibitin duka.
Shugaban asibitin na Murtala Dakta Hussain Muhammad ya shaidawa Freedom Radio cewa, duk da kokarin da ma’aikatan asibitin ke yi, amma sai gashi wannan mutum da ba a bayyana sunan sa ba, ya zo ya lakadawa shugabar sashen lura da tsautsayi da agajin gaggawa dukan tsiya.
Dakta Hussain yace tuni suka mika shi hannun ‘yan sanda domin cigaba da bincike da kuma daukar matakin da ya dace.
Har ila yau shugaban asibitin na Murtala ya ce hukumar asibitin ba za su zuba idanu su bari ana cin zarafin jami’an su ba.
Asibitin Aminu Kano ya raba maganin ciwon kunne kyauta
Covid 19 a sanya dokar ta baci ga cutar-SEDSAC